


KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2012 M. GRUODŽIO 7 D. SPRENDIMO NR. TS-343 „DĖL PAGALBOS Į NAMUS PASLAUGŲ TEIKIMO TVARKOS APRAŠO TVIRTINIMO“ PAKEITIMO

2021 m. liepos 16 d. Nr. TS-177           
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Kėdainių rajono savivaldybės taryba  n u s p r e n d ž i a:
[bookmark: _Hlk483835206]Pakeisti Pagalbos į namus paslaugų teikimo tvarkos aprašą, patvirtintą Kėdainių rajono savivaldybės tarybos 2012 m. gruodžio 7 d. sprendimu TS-343 „Dėl Pagalbos į namus paslaugų teikimo tvarkos aprašo tvirtinimo“:
1. Pakeisti 6 punktą ir jį išdėstyti taip:
„6. Pagalbos į namus paslaugų teikimą organizuoja Kėdainių bendruomenės socialinio centro (toliau – socialinio centro) direktorius“.
2. Pakeisti 7 punktą ir jį išdėstyti taip:
„7. Pagalbos į namus paslaugas teikia socialinio centro lankomosios priežiūros specialistai“.
[bookmark: part_68f7e13c6181480aa8d10af6dd4f7c1d]3. Pakeisti 8 punktą ir jį išdėstyti taip:
[bookmark: part_60a65b14773142caba64570b5211dc55]„8. Socialinio centro atsakingi darbuotojai teikia informaciją bendruomenės nariams apie pagalbos į namus paslaugas, jų rūšis ir kainas.“
4. Pakeisti 19 punktą ir jį išdėstyti taip:
„19. Asmens (šeimos) socialinių paslaugų poreikį ir savarankiškumą socialinių paslaugų teikimo laikotarpiu, esant poreikiui ar pasikeitus asmens savarankiškumui peržiūri socialinio centro atsakingi darbuotojai.“
5. Pakeisti 25 punktą ir jį išdėstyti taip:
„25. Socialinis darbuotojas, nustatęs asmens socialinių paslaugų poreikį ir savarankiškumą, išvadas pateikia socialinio centro direktoriui.“ 
6. Pakeisti 26 punktą ir jį išdėstyti taip:
„26. Socialinio centro direktorius Pagalbos į namus paslaugų skyrimo komisijos teikimu per 3 darbo dienas priima sprendimą dėl socialinių paslaugų skyrimo, sustabdymo ar nutraukimo ir užpildo formą SP-9 (patvirtinta Lietuvos Respublikos socialinės apsaugos ir darbo ministro 2005 m. birželio 27 d. įsakymu Nr.A1-183 „Dėl kai kurių socialinei paramai gauti reikalingų formų patvirtinimo“).“
7. Pakeisti 37 punktą ir jį išdėstyti taip:
„37. Pagalbos į namus paslaugų teikimo valandinį įkainį kiekvienais metais iki vasario 1 dienos apskaičiuoja Kėdainių rajono savivaldybės administracijos Socialinės paramos skyrius ir teikia tvirtinti Kėdainių rajono savivaldybės administracijos direktoriui. Nustatant pagalbos į namus paslaugų teikimo valandinį įkainį įvertinamos praėjusių metų lankomosios priežiūros specialistų, teikiančių pagalbos į namus paslaugas, išlaidos darbo užmokesčiui ir įmokoms socialiniam draudimui socialiniame centre.“
8. Pakeisti 47 punktą ir jį išdėstyti taip:
„47. Lankomosios priežiūros specialistas pagal pagalbos į namus paslaugų teikimo ataskaitos duomenis privalo iš paslaugų gavėjo už suteiktas pagalbos į namus paslaugas surinktus pinigus įmokėti į socialinio centro kasą. Priimant pinigus paslaugų gavėjui išduodamas pinigų priėmimo kvitas.“
9. Pakeisti 49 punktą ir jį išdėstyti taip:
[bookmark: _Hlk75793719]„49. Asmuo (vienas iš suaugusių šeimos narių) ar jo globėjas, rūpintojas, kiti suinteresuoti asmenys išvadas dėl asmens (šeimos) socialinių paslaugų poreikio nustatymo, sprendimą dėl socialinių paslaugų skyrimo gali apskųsti Kėdainių rajono savivaldybės administracijos direktoriui.“
10. Pakeisti 50 punktą ir jį išdėstyti taip:
[bookmark: part_660c9c9702514959b60b1b760845e471]„50. Kėdainių rajono savivaldybės administracijos direktoriaus sudaryta komisija iš naujo įvertina asmens (šeimos) socialinių paslaugų poreikį ir pateikia išvadas dėl socialinių paslaugų skyrimo pagrįstumo.“
2. Šis sprendimas įsigalioja 2022 m. sausio 1 d.



Savivaldybės meras				                     Valentinas Tamulis 				             

